A4-0351/97

Πρόταση απόφασης του Συμβουλίου που αφορά κοινή δράση για τη δημιουργία ευρωπαϊκού δικαστικού δικτύου (9804/97 - C4-0428/97 - 97/0911(CNS))

εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τέταρτη αιτιολογική αναφορά

>Αρχικό κείμενο>

έχοντας υπόψη τα συμπεράσματα των σεμιναρίων «Ευρωπαϊκό δικαστικό δίκτυο και οργανωμένο έγκλημα» τα οποία πραγματοποιήθηκαν στις Βρυξέλλες από τις 8 έως τις 10 Μαΐου 1996 και στις 19 και 20 Ιουνίου 1997, και οργανώθηκαν από το βελγικό Υπουργείο Δικαιοσύνης, στα πλαίσια του προγράμματος το οποίο συγχρηματοδοτήθηκε από την Ευρωπαϊκή Ένωση,

>Κείμενο μετά την ψηφοφορία στο ΕΚ>

έχοντας υπόψη τα συμπεράσματα των σεμιναρίων «Ευρωπαϊκό δικαστικό δίκτυο και οργανωμένο έγκλημα» τα οποία πραγματοποιήθηκαν στις Βρυξέλλες από τις 8 έως τις 10 Μαΐου 1996 και στις 19 και 20 Ιουνίου 1997, και οργανώθηκαν από το βελγικό Υπουργείο Δικαιοσύνης, στα πλαίσια του προγράμματος το οποίο συγχρηματοδοτήθηκε από την Ευρωπαϊκή Ένωση, καθώς και τις εργασίες του Ευρωπαϊκού Κοινοβουλίου και της Επιτροπής,

(Τροπολογία 2)

Πρώτη αιτιολογική σκέψη

>Αρχικό κείμενο>

εκτιμώντας ότι πρέπει να βελτιωθεί η δικαστική συνεργασία μεταξύ των κρατών μελών της Ευρωπαϊκής Ένωσης κυρίως όσον αφορά την καταπολέμηση των σοβαρών μορφών εγκληματικότητας,

>Κείμενο μετά την ψηφοφορία στο ΕΚ>

εκτιμώντας ότι πρέπει να βελτιωθεί αποφασιστικά η δικαστική συνεργασία μεταξύ των κρατών μελών της Ευρωπαϊκής Ένωσης κυρίως όσον αφορά την καταπολέμηση όλων των σοβαρών μορφών εγκληματικότητας, που προσλαμβάνουν συχνά χαρακτηριστικά πραγματικών οργανώσεων, συχνά διεθνικών,

(Τροπολογία 3)

Δεύτερη αιτιολογική σκέψη

>Αρχικό κείμενο>

ότι για να βελτιωθεί πραγματικά η δικαστική συνεργασία μεταξύ των κρατών μελών, απαιτείται η λήψη διαρθρωτικών μέτρων στο επίπεδο της Ευρωπαϊκής Ένωσης, με στόχο την καθιέρωση των κατάλληλων άμεσων επαφών μεταξύ των δικαστικών και άλλων αρχών, υπευθύνων για τη δικαστική συνεργασία και τη δίωξη εγκλημάτων σοβαρής μορφής στα κράτη μέλη,

>Κείμενο μετά την ψηφοφορία στο ΕΚ>

ότι για να βελτιωθεί πραγματικά η δικαστική συνεργασία μεταξύ των κρατών μελών, απαιτείται η λήψη διαρθρωτικών μέτρων στο επίπεδο της Ευρωπαϊκής Ένωσης, με στόχο την καθιέρωση των κατάλληλων άμεσων επαφών μεταξύ των δικαστικών και άλλων αρχών, υπευθύνων για τη δικαστική συνεργασία και τη δίωξη όλων των σοβαρών μορφών εγκληματικότητας στα κράτη μέλη,

(Τροπολογία 4)

Άρθρο 2, παράγραφος 1

>Αρχικό κείμενο>

1. Το ευρωπαϊκό δίκτυο αποτελείται, τηρουμένων των συνταγματικών κανόνων, των νομικών παραδόσεων και της εσωτερικής δομής κάθε κράτους μέλους, από τις κεντρικές αρχές που είναι αρμόδιες για τη διεθνή δικαστική συνεργασία και από τις δικαστικές αρχές με ειδικές αρμοδιότητες στα πλαίσια της διεθνούς συνεργασίας, είτε σε γενικά πλαίσια είτε για ορισμένες σοβαρές μορφές εγκληματικότητας όπως είναι το οργανωμένο έγκλημα η δωροδοκία ή η διακίνηση ναρκωτικών.

>Κείμενο μετά την ψηφοφορία στο ΕΚ>

1. Το ευρωπαϊκό δίκτυο αποτελείται, τηρουμένων των συνταγματικών κανόνων, των νομικών παραδόσεων και της εσωτερικής δομής κάθε κράτους μέλους, από τις κεντρικές αρχές που είναι αρμόδιες για τη διεθνή δικαστική συνεργασία και από τις δικαστικές αρχές με ειδικές αρμοδιότητες στα πλαίσια της διεθνούς συνεργασίας, είτε σε γενικά πλαίσια είτε για όλες τις σοβαρές μορφές εγκληματικότητας όπως είναι το οργανωμένο έγκλημα η δωροδοκία ή η διακίνηση ναρκωτικών.

(Τροπολογία 5)

Άρθρο 2, παράγραφος 3

>Αρχικό κείμενο>

3. Τα πρόσωπα αυτά ορίζονται ονομαστικά από τα κράτη μέλη. Ο διορισμός τους γνωστοποιείται στο Συμβούλιο, το οποιο τον ανακοινώνει επισήμως στα υπόλοιπα κράτη μέλη. Κάθε μεταβολή που αφορά το διορισμό των προσώπων αυτών ως σημείων επαφής κοινοποιείται αμελλητί από τα κράτη μέλη στο Συμβούλιο.

>Κείμενο μετά την ψηφοφορία στο ΕΚ>

3. Τα πρόσωπα αυτά και οι αναπληρωτές τους ορίζονται ονομαστικά από τα κράτη μέλη. Ο διορισμός τους καθώς και τα ονόματα των ενδεχομένων αντιπροσώπων με τη διευκρίνηση των εντεταλμένων καθηκόντων γνωστοποιείται στο Συμβούλιο, το οποιο τα ανακοινώνει επισήμως στα υπόλοιπα κράτη μέλη. Κάθε μεταβολή που αφορά το διορισμό των προσώπων αυτών ως σημείων επαφής κοινοποιείται αμελλητί από τα κράτη μέλη στο Συμβούλιο.

(Τροπολογία 6)

Άρθρο 2, παράγραφος 4

>Αρχικό κείμενο>

4. Τα κράτη μέλη μεριμνούν ώστε το ή τα πρόσωπα που έχουν ορισθεί ως σημεία επαφής να γνωρίζουν επαρκώς μία γλώσσα της Ευρωπαϊκής Ένωσης, εκτός από τη δική τους, διότι πρέπει να είναι σε θέση να επικοινωνούν με τα πρόσωπα που έχουν ορισθεί αντιστοίχως ως σημεία επαφής στα υπόλοιπα κράτη μέλη.

>Κείμενο μετά την ψηφοφορία στο ΕΚ>

4. Τα κράτη μέλη μεριμνούν ώστε το ή τα πρόσωπα που έχουν ορισθεί ως σημεία επαφής να έχουν κατά προτίμηση ευρεία πρακτική εμπειρία στην καταπολέμηση του οργανωμένου εγκλήματος, να γνωρίζουν επαρκώς μία γλώσσα της Ευρωπαϊκής Ένωσης, εκτός από τη δική τους, καθώς και τους συνταγματικούς κανόνες, τις νομικές παραδόσεις και σε γενικές γραμμές τις δικαστικές διαδικασίες των κρατών μελών της Ευρωπαϊκής Ένωσης, διότι πρέπει να είναι σε θέση να επικοινωνούν με τα πρόσωπα που έχουν ορισθεί αντιστοίχως ως σημεία επαφής στα υπόλοιπα κράτη μέλη.

(Τροπολογία 7)

Άρθρο 2, παράγραφος 5

>Αρχικό κείμενο>

5. Οι δικαστές σύνδεσης, στο βαθμό που τα καθήκοντά τους είναι ανάλογα με εκείνα που ανατίθενται στα σημεία επαφής βάση του άρθρου 4, μπορούν να συνδεθούν με το ευρωπαϊκό δικαστικό δίκτυο από κάθε κράτος μέλος που είναι το κράτος αποστολής του δικαστή σύνδεσης, σύμφωνα με διαδικασίες που θα ορίσει το ίδιο το κράτος.

>Κείμενο μετά την ψηφοφορία στο ΕΚ>

5. Οι δικαστές σύνδεσης, βάσει της κοινής δράσης της 22ας Απριλίου 1996, στο βαθμό που τα καθήκοντά τους είναι ανάλογα με εκείνα που ανατίθενται στα σημεία επαφής βάση του άρθρου 4, μπορούν να συνδεθούν με το ευρωπαϊκό δικαστικό δίκτυο από κάθε κράτος μέλος που είναι το κράτος αποστολής του δικαστή σύνδεσης, σύμφωνα με διαδικασίες που θα ορίσει το ίδιο το κράτος.

(Τροπολογία 8)

Άρθρο 2, παράγραφος 6α (νέα)

>Κείμενο μετά την ψηφοφορία στο ΕΚ>

6α. Η σύνθεση του ευρωπαϊκού δικαστικού δικτύου και τα ονόματα που προβλέπονται στην παράγραφο 3 ανακοινώνονται στο Ευρωπαϊκό Κοινοβούλιο.

(Τροπολογία 9 )

Άρθρο 3, εισαγωγική πρόταση

>Αρχικό κείμενο>

Το ευρωπαϊκό δικαστικό δίκτυο λειτουργεί συγκεκριμένα σύμφωνα με τους εξής τρεις τρόπους:

>Κείμενο μετά την ψηφοφορία στο ΕΚ>

Το ευρωπαϊκό δικαστικό δίκτυο λειτουργεί, σε πλαίσιο σεβασμού των δικαιωμάτων και των θεμελιωδών εγγυήσεων και ελευθεριών του ατόμου:

(Τροπολογία 10)

Άρθρο 3, σημεία α) και β)

>Αρχικό κείμενο>

α) διευκολύνει την καθιέρωση των κατάλληλων διμερών επαφών μεταξύ των σημείων επαφής των διαφόρων κρατών μελών, για την εκτέλεση των καθηκόντων που προβλέπει το άρθρο 4

β) οργανώνει περιοδικές συνεδριάσεις των σημείων επαφής των κρατών μελών, σύμφωνα με τις διαδικασίες των άρθρων 5 έως 7,

>Κείμενο μετά την ψηφοφορία στο ΕΚ>

α) διευκολύνει την καθιέρωση των κατάλληλων αμέσων διμερών ή πολυμερών επαφών μεταξύ των σημείων επαφής των διαφόρων κρατών μελών, για την εκτέλεση των καθηκόντων που προβλέπει το άρθρο 4

β) οργανώνει συνεδριάσεις σε τακτά χρονικά διαστήματα των σημείων επαφής των κρατών μελών, σύμφωνα με τις διαδικασίες των άρθρων 5 έως 7,

(Τροπολογία 11)

Τίτλος ΙΙ - Τίτλος

>Αρχικό κείμενο>

ΟΙ ΔΙΜΕΡΕΙΣ ΕΠΑΦΕΣ

>Κείμενο μετά την ψηφοφορία στο ΕΚ>

ΟΙ ΔΙΜΕΡΕΙΣ Ή ΠΟΛΥΜΕΡΕΙΣ ΕΠΑΦΕΣ

(Τροπολογία 12)

Άρθρο 4, παράγραφος 1, πρώτο εδάφιο

>Αρχικό κείμενο>

1. Τα πρόσωπα που ορίζονται ως σημεία επαφής είναι ενεργοί διαμεσολαβητές με στόχο να διευκολύνουν τη δικαστική συνεργασία μεταξύ των κρατών μελών ιδίως στην καταπολέμηση σοβαρών μορφών εγκληματικότητας. Είναι στη διάθεση των τοπικών δικαστικών αρχών της χώρας τους, των σημείων επαφής και των τοπικών δικαστικών αρχών των υπολοίπων χωρών, για να τους βοηθήσουν να καθιερώσουν τις πλέον κατάλληλες άμεσες επαφές.

>Κείμενο μετά την ψηφοφορία στο ΕΚ>

1. Τα πρόσωπα που ορίζονται ως σημεία επαφής είναι ενεργοί διαμεσολαβητές με στόχο να διευκολύνουν τη δικαστική συνεργασία μεταξύ των κρατών μελών ιδίως στην καταπολέμηση όλων των σοβαρών μορφών εγκληματικότητας. Είναι στη διάθεση των τοπικών δικαστικών αρχών της χώρας τους, των σημείων επαφής και των τοπικών δικαστικών αρχών των υπολοίπων χωρών, για να τους βοηθήσουν και να τους συμβουλεύσουν με σκοπό να καθιερώσουν τις πλέον κατάλληλες άμεσες επαφές.

(Τροπολογία 13)

Άρθρο 4, παράγραφος 1, δεύτερο εδάφιο

>Αρχικό κείμενο>

Κατά την εκπλήρωση της αποστολής αυτής μεταβαίνουν επιτόπου εφόσον παρίσταται ανάγκη. Εκτός αν υπάρχει αντίθετη ρύθμιση, το κράτος αποστολής αναλαμβάνει σε αυτή την περίπτωση όλα τα έξοδα αυτής της μετακίνησης.

>Κείμενο μετά την ψηφοφορία στο ΕΚ>

Κατά την εκπλήρωση της αποστολής αυτής μεταβαίνουν ενδεχομένως όπου πρέπει προκειμένου να εκπληρώσουν καλύτερα τα καθήκοντά τους και, εκτός αν υπάρχει αντίθετη ρύθμιση, το κράτος αποστολής αναλαμβάνει σε αυτή την περίπτωση όλα τα έξοδα αυτής της μετακίνησης.

(Τροπολογία 14)

Άρθρο 4, παράγραφος 2

>Αρχικό κείμενο>

2. Τα σημεία επαφής παρέχουν τις απαραίτητες νομικές και πρακτικές πληροφορίες στις τοπικές δικαστικές αρχές της χώρας τους, στα σημεία επαφής και στις τοπικές δικαστικές αρχές των υπολοίπων χωρών, για να τους βοηθήσουν να ετοιμάσουν αποτελεσματικά αίτηση δικαστικής συνεργασίας ή για να βελτιώσουν τη δικαστική συνεργασία εν γένει.

>Κείμενο μετά την ψηφοφορία στο ΕΚ>

2. Τα σημεία επαφής παρέχουν τις απαραίτητες νομικές και πρακτικές πληροφορίες στις τοπικές δικαστικές αρχές της χώρας τους, στα σημεία επαφής και στις τοπικές δικαστικές αρχές των υπολοίπων χωρών, για να τους βοηθήσουν να ετοιμάσουν πλήρως, σωστά και σύντομα αίτηση δικαστικής συνεργασίας ή για να βελτιώσουν τη δικαστική συνεργασία εν γένει.

(Τροπολογία 15)

Άρθρο 4, παράγραφος 3

>Αρχικό κείμενο>

3. Διευκολύνουν το συντονισμό της δικαστικής συνεργασίας στις περιπτώσεις κατά τις οποίες υπάρχουν περισσότερες αιτήσεις των τοπικών δικαστικών αρχών κράτους μέλους που απαιτούν συντονισμένη εκτέλεση σε άλλο κράτος μέλος.

>Κείμενο μετά την ψηφοφορία στο ΕΚ>

3. Διευκολύνουν το συντονισμό της δικαστικής συνεργασίας στις περιπτώσεις κατά τις οποίες υπάρχουν περισσότερες αιτήσεις των τοπικών δικαστικών αρχών κράτους μέλους που απαιτούν συντονισμένη εκτέλεση σε άλλο κράτος μέλος ή σε διάφορα κράτη μέλη. Ιδιαίτερα, υπό την επιφύλαξη της αυστηρής τήρησης των δικαιωμάτων των ενδιαφερομένων και των διαδικασιών, φροντίζουν να αποφεύγουν επικαλύψεις και ενθαρρύνουν όπου τούτο είναι σκόπιμο, την κυκλοφορία των πληροφοριών και τη συνένωση των διαδικασιών.

(Τροπολογία 16)

Άρθρο 5, παράγραφος 1, σημείο βα) (νέο)

>Κείμενο μετά την ψηφοφορία στο ΕΚ>

βα) να συγκροτηθεί μια έδρα αξιολόγησης και ανάλυσης τόσο της αποτελεσματικότητας των διαδικασιών δικαστικής συνεργασίας όσο και των προς ανάπτυξη νέων πεδίων δράσεως, με βάση την κατάλληλη ανάλυση των διεκπεραιωθεισών υποθέσεων.

(Τροπολογία 17)

Άρθρο 6, παράγραφος 2

>Αρχικό κείμενο>

2. Στη μεταγενέστερη φάση, το δίκτυο θα συνέρχεται σε βάση ad hoc, ανάλογα με τις ανάγκες που θα διαπιστώνουν τα μέλη του, μετά από πρόσκληση της προεδρίας.

>Κείμενο μετά την ψηφοφορία στο ΕΚ>

2. Στη μεταγενέστερη φάση, το δίκτυο θα συνέρχεται με σύγκληση εκ μέρους της Προεδρίας του Συμβουλίου τουλάχιστον μία φορά το χρόνο και επίσης όποτε τα μέλη που εκπροσωπούν δύο ή περισσότερα κράτη μέλη το ζητήσουν.

(Τροπολογία 18)

Άρθρο 7

>Αρχικό κείμενο>

1. Οι συνεδριάσεις πραγματοποιούνται κατ' αρχήν στις Βρυξέλλες, στην έδρα του Συμβουλίου, σύμφωνα με τους κανόνες του κανονισμού εσωτερικής λειτουργίας του Συμβουλίου.

2. Ωστόσο, θα πρέπει να εξετασθεί το ενδεχόμενο εναλλακτικών συνεδριάσεων στις πρωτεύουσες των κρατών μελών, με στόχο τη συνάντηση των σημείων επαφής όλων των κρατών μελών με άλλες αρχές του κράτους υποδοχής εκτός των σημείων επαφής και την επίσκεψη συγκεκριμένων οργανισμών αυτού του κράτους που έχουν αρμοδιότητες στα πλαίσια της διεθνούς δικαστικής συνεργασίας ή της καταπολέμησης ορισμένων σοβαρών μορφών εγκληματικότητας

>Κείμενο μετά την ψηφοφορία στο ΕΚ>

Οι συνεδριάσεις πραγματοποιούνται εκ περιτροπής στις πρωτεύουσες ή σε άλλες σημαντικές πόλεις των κρατών μελών κατόπιν συμφωνίας μεταξύ της Γραμματείας του Συμβουλίου και του ενδιαφερομένου κράτους προκειμένου να διευκολυνθεί η συνάντηση των σημείων επαφής όλων των κρατών μελών με άλλες αρχές του κράτους υποδοχής εκτός των σημείων επαφής και την επίσκεψη συγκεκριμένων οργανισμών αυτού του κράτους που έχουν αρμοδιότητες στα πλαίσια της διεθνούς δικαστικής συνεργασίας ή της καταπολέμησης ορισμένων σοβαρών μορφών εγκληματικότητας.

(Τροπολογία 19)

Άρθρο 8, παράγραφος 1

>Αρχικό κείμενο>

1. Τα σημεία επαφής θα συνδεθούν μεταξύ τους μέσω τηλεπικοινωνιακού δικτύου, το αργότερο ένα έτος μετά την έναρξη εφαρμογής της παρούσας κοινής δράσης.

>Κείμενο μετά την ψηφοφορία στο ΕΚ>

1. Τα σημεία επαφής θα συνδεθούν μεταξύ τους το συντομότερο δυνατόν μέσω τηλεπικοινωνιακού δικτύου, και εν πάση περιπτώσει εντός ενός έτους από την έναρξη εφαρμογής της παρούσας κοινής δράσης.

(Τροπολογία 20)

Άρθρο 9, εισαγωγική πρόταση

>Αρχικό κείμενο>

Τα σημεία επαφής πρέπει να έχουν μόνιμη πρόσβαση, μέσω του τηλεπικοινωνιακού συστήματος, στα ακόλουθα τέσσερα είδη πληροφοριών:

>Κείμενο μετά την ψηφοφορία στο ΕΚ>

Τα σημεία επαφής πρέπει να έχουν μόνιμη πρόσβαση, μέσω του τηλεπικοινωνιακού συστήματος, στα ακόλουθα πέντε είδη πληροφοριών:

(Τροπολογία 21)

Άρθρο 9, παράγραφος 4α (νέα)

>Κείμενο μετά την ψηφοφορία στο ΕΚ>

4α. Βάσει καθορισμένων διαδικασιών, κατάλογο των υποθέσεων που έχουν εκδικασθεί ή τελούν υπό εκδίκαση, όποτε υπάρχει ένδειξη συνάφειας.

(Τροπολογία 22)

Άρθρο 10, παράγραφος 2

>Αρχικό κείμενο>

2. Κάθε κράτος μέλος οφείλει να ελέγχει την ακρίβεια των πληροφοριών που περιέχονται στο σύστημα και να ενημερώνει αμελλητί το Συμβούλιο, από τη στιγμή που κάποια πληροφορία σχετική με ένα από τα τέσσερα σημεία του άρθρου 9 πρέπει να τροποποιηθεί.

>Κείμενο μετά την ψηφοφορία στο ΕΚ>

2. Κάθε κράτος μέλος οφείλει να ελέγχει την ακρίβεια των πληροφοριών που περιέχονται στο σύστημα τηλεπικοινωνιών και να ενημερώνει αμελλητί το Συμβούλιο, από τη στιγμή που κάποια πληροφορία σχετική με ένα από τα πέντε σημεία του άρθρου 9 πρέπει να τροποποιηθεί.

(Τροπολογία 23)

Άρθρο 10, παράγραφος 3α (νέα)

>Κείμενο μετά την ψηφοφορία στο ΕΚ>

3α. Τα σημεία επαφής φροντίζουν σχολαστικά να επισημαίνουν στη γραμματεία του Συμβουλίου ενδεχόμενες, υποτιθέμενες ή πραγματικές, ανακρίβειες σχετικά με τις πληροφορίες.

(Τροπολογία 24)

Άρθρο 12, εδάφιο 1α (νέο)

>Κείμενο μετά την ψηφοφορία στο ΕΚ>

Μετά την έναρξη ισχύος της Συνθήκης του Άμστερνταμ η παρούσα κοινή δράση εξακολουθεί να ισχύει, στον βαθμό που εφαρμόζεται ακόμη ως απόφαση κατά την έννοια του άρθρου Κ.6, δεύτερη παράγραφος, στοιχείο γ).

(Τροπολογία 25)

Άρθρο 13, πρώτο εδάφιο

>Αρχικό κείμενο>

Το Συμβούλιο κάνει μια πρώτη αξιολόγηση της λειτουργίας του ευρωπαϊκού δικτύου μετά τη βάση έναρξης, η οποία λήγει ένα έτος μετά την έναρξη ισχύος της παρούσας κοινής δράσης.

>Κείμενο μετά την ψηφοφορία στο ΕΚ>

Το Συμβούλιο κάνει - με μια έκθεση που διαβιβάζεται χωρίς καθυστέρηση στο Ευρωπαϊκό Κοινοβούλιο και την Επιτροπή - μια πρώτη αξιολόγηση της λειτουργίας του ευρωπαϊκού δικτύου μετά τη βάση έναρξης, η οποία λήγει ένα έτος μετά την έναρξη ισχύος της παρούσας κοινής δράσης.

(Τροπολογία 26)

Άρθρο 13, δεύτερο εδάφιο

>Αρχικό κείμενο>

Το Συμβούλιο προβαίνει εν συνεχεία, ανά τριετία και κατόπιν πρωτοβουλίας της προεδρίας, στην αξιολόγηση της λειτουργίας του ευρωπαϊκού δικαστικού δικτύου, με βάση έκθεση που συντάσσεται από το δίκτυο.

>Κείμενο μετά την ψηφοφορία στο ΕΚ>

Το Συμβούλιο προβαίνει εν συνεχεία, ετησίως και κατόπιν πρωτοβουλίας της προεδρίας, στην αξιολόγηση της λειτουργίας του ευρωπαϊκού δικαστικού δικτύου, με βάση έκθεση που συντάσσεται από το δίκτυο. Η έκθεση αυτή καθώς και οι αξιολογήσεις του Συμβουλίου διαβιβάζονται ταχέως στο Ευρωπαϊκό Κοινοβούλιο.

(Τροπολογία 27)

Άρθρο 13, τρίτο εδάφιο

>Αρχικό κείμενο>

Επ' ευκαιρία της εξέτασης της πρώτης τριετούς έκθεσης, το Συμβούλιο θα εξετάσει τη θέση και το ρόλο που θα μπορούσε να έχει το δίκτυο σε σχέση με την Ευρωπόλ, με βάση την εμπειρία από τη λειτουργία του δικτύου και τη διεύρυνση των αρμοδιοτήτων της Ευρωπόλ.

>Κείμενο μετά την ψηφοφορία στο ΕΚ>

Κατά τη λήξη της πρώτης τριετίας της λειτουργίας του ευρωπαϊκού δικαστικού δικτύου, το Συμβούλιο θα αξιολογήσει ποιές μπορούν να είναι οι εξελίξεις και οι νέες λειτουργίες του δικτύου καθώς και η τοποθέτησή του σε σχέση με την Ευρωπόλ, βάσει της εμπειρίας από τη λειτουργία του και τη διεύρυνση των αρμοδιοτήτων της Ευρωπόλ όπως περιγράφονται στην πολιτική κατευθυντήρια γραμμή αριθμός 10 του Σχεδίου Δράσης κατά του οργανωμένου εγκλήματος που αναφέρεται στην τρίτη αιτιολογική αναφορά της παρούσας κοινής δράσης. Το Συμβούλιο εξασφαλίζει εξάλλου ότι δεν θα υπάρχουν επικαλύψεις ή και αντιφάσεις ανάμεσα στις λειτουργίες που προβλέπονται στο πλαίσιο της δικαστικής συνεργασίας από τις υπάρχουσες κοινές δράσεις και ότι οι λειτουργίες αυτές δεν θα παρουσιάζουν επικάλυψη ούτε θα βρίσκονται σε αντίφαση με τις λειτουργίες της Ευρωπόλ.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου για την πρόταση κοινής δράσης για τη δημιουργία ευρωπαϊκού δικαστικού δικτύου (9804/97 - C4-0428/97 - 97/0911(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Προεδρίας του Συμβουλίου (9804/97 - 97/0911(CNS)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο Κ.6, παράγραφος 2 της Συνθήκης για την Ευρωπαϊκή Ένωση (C4-0428/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4- 0351/97),

1. εγκρίνει, με την επιφύλαξη των τροποποιήσεων που της επέφερε, την πρόταση της Προεδρίας του Συμβουλίου[semigr ]

2. καλεί το Συμβούλιο να τροποποιήσει ακολούθως την πρότασή του[semigr ]

3. καλεί το Συμβούλιο να το ενημερώσει στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να κληθεί να γνωμοδοτήσει εκ νέου στην περίπτωση που το Συμβούλιο προτίθεται να επιφέρει ουσιαστικές τροποποιήσεις στην αρχική του πρόταση[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.